Ministru kabineta noteikumu projekta „Valsts akciju sabiedrības „Elektroniskie sakari” publisko maksas pakalpojumu cenrādis” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Valsts akciju sabiedrības „Elektroniskie sakari” (turpmāk – VAS ES) publisko maksas pakalpojumu cenrādis” (turpmāk – noteikumu projekts) ir izstrādāts:  1) saskaņā ar pilnvarojumu Elektronisko sakaru likuma 6.panta ceturtajā daļā;  2) lai nodrošinātu atbilstību Eiropas Parlamenta un Padomes 2002. gada 7. marta Direktīvai 2002/20/EK par elektronisko komunikāciju tīklu un pakalpojumu atļaušanu (atļauju izsniegšanas direktīva);  3) lai nodrošinātu Ministru kabineta 2014.gada 1.jūlija protokollēmuma (protokols Nr.36, 38.§) izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā Ministru Kabineta 2014.gada 1.jūlija noteikumi Nr.375 „Valsts akciju sabiedrības „Elektroniskie sakari” publisko maksas pakalpojumu cenrādis”.  Saskaņā ar Ministru kabineta 2014.gada 1.jūlija protokollēmumu (protokols Nr.36, 38.§) Vides aizsardzības un reģionālās attīstības ministrijai tika uzdots uz jaunas elektromagnētiskās saderības nodrošināšanas metodikas pamata pārskatīt ar elektromagnētiskās saderības nodrošināšanas pakalpojumiem saistītos tarifus un līdz 2016.gada 31.decembrim iesniegt izskatīšanai Ministru kabineta sēdē noteikumu projektu ”VAS “Elektroniskie sakari” publisko maksas pakalpojumu cenrādis”. VAS ES, ņemot vērā klientu intereses, lai pēc iespējas ātrākā laikā, bet ne vēlāk kā 2016.gada 1.jūlijā, sasniegtu vēlamo rezultātu, 2014.gada septembrī uzsāka darbu pie VAS ES elektromagnētiskās saderības nodrošināšanas maksas pakalpojumu izcenojumu metodikas un noteikumu projekta izstrādes.  Noteikumu projekts tika izstrādāts sadarbībā ar elektronisko sakaru nozares asociāciju (Latvijas Informācijas un komunikācijas tehnoloģijas asociācijas, Latvijas Interneta Asociācijas un Latvijas Telekomunikāciju Asociācijas) un ministriju (Satiksmes ministrijas un Vides aizsardzības un reģionālās attīstības ministrijas) pārstāvjiem.  Kopīgā darbā, piesaistot ekspertu – konsultanti akad. Dr.econ. Raitu Karnīti, tika veikti būtiski grozījumi VAS ES elektromagnētiskās saderības nodrošināšanas maksas pakalpojumu izcenojumu metodikā, kā arī izstrādāts noteikumu projekts.  Noteikumu projekts izstrādāts, pamatojoties uz VAS ES valdes 2015.gada 22.decembrī apstiprināto ”VAS ES elektromagnētiskās saderības nodrošināšanas maksas pakalpojumu izcenojumu metodiku”.  Saskaņā ar noteikumu projektu: 1) uzlabota nomenklatūra, lai precīzāk tiktu aprakstīts sniegtais pakalpojums,  2) papildināta nomenklatūra iekļaujot tajā izplatījuma stacijas, ņemot vērā jaunus pieprasītos pakalpojumus izplatījuma sakaros,  3) apvienoti punkti, ņemot vērā satelītu un fiksētā dienesta sakaru veidu līdzības un izmaiņas darba organizācijā šo dienestu apkalpošanai,  4) punkts, kas attiecas uz elektromagnētiskās saderības nodrošināšanu radiolokācijas radiostacijām sadalīts detalizētākos apakšpunktos pēc iekārtu jaudas, ņemot vērā tehnoloģiju attīstību,  5) aktualizēts frekvenču novērtējuma sadalījums,  6) mainīta frekvenču uzraudzības darba organizācija,  7) noteikuma projekta pielikuma 2.daļas pakalpojumu tarifu aprēķini veikti, mainot tiešo izmaksu izvietošanas kārtību, lai nodrošinātu tarifu iekļaušanu kopējā sistēmā un samazinātu pakalpojumu diferenciāciju pēc koeficientiem,  8) no VAS ES elektromagnētiskās saderības nodrošināšanas maksas pakalpojumu izcenojumu metodikas izslēgti 33 diferenciācijas koeficenti.  Veiktās izmaiņas noteikumu projekta izstrādes gaitā nodrošināja atsevišķu tarifu samazinājumu, pārējie tarifi palika nemainīgi. Noteikumu projekta pielikuma 4.daļas pakalpojumu tarifi salīdzinājumā ar līdz šim spēkā esošajiem tarifiem paliek nemainīgi, un noteikti saskaņā ar VAS ES elektronisko sakaru tīklu ierīkošanas tehnisko projektu izskatīšanas un akceptēšanas izcenojumu metodiku.  Elektronisko sakaru nozares asociācijas (Latvijas Informācijas un komunikācijas tehnoloģijas asociācija, Latvijas Interneta Asociācija un Latvijas Telekomunikāciju Asociācija) ir atbalstījušas izstrādātās VAS ES elektromagnētiskās saderības nodrošināšanas maksas pakalpojumu izcenojumu metodiku un noteikumu projekta ieviešanu.  Noteikumu projektā norādītie pakalpojumi tiek sniegti VAS ”Elektroniskie sakari” deleģētā valsts pārvaldes uzdevuma (Elektronisko sakaru likuma 6.panta pirmās daļas 2.punkts) ietvaros tādēļ pievienotās vērtības nodokli šiem pakalpojumiem nepiemēro saskaņā ar Pievienotās vērtības nodokļa likuma 3.panta astoto daļu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Satiksmes ministrija, VAS ”Elektroniskie sakari”, Latvijas Informācijas un komunikācijas tehnoloģijas asociācija, Latvijas Interneta Asociācija un Latvijas Telekomunikāciju Asociācija. |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Esošie un potenciālie elektronisko sakaru pakalpojumu sniedzēji, kā arī valsts un pašvaldību iestādes, VAS ES sniegto publisko maksas pakalpojumu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam attiecīgās ietekmes nav, jo tas nemaina jau pašreiz pastāvošo kārtību elektromagnētiskās saderības nodrošināšanā.  Jaunais tiesiskais regulējums sniedz priekšrocības atsevišķu VAS ES pakalpojumu tarifu samazinājuma veidā, elektronisko pakalpojumu sniedzējiem, kuri izmanto VAS ES pakalpojumus. Minētajām sabiedrības mērķgrupām noteikumu projekta tiesiskais regulējums pēc būtības nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | VAS ES ir šādi valsts tiešās pārvaldes un pašvaldību iestāžu maksājumi, kas saskaņā ar noteikumu projekta cenrādi 2017.gadā būs par šādu summu mazāki:   1. Latvijas Republikas Iekšlietu ministrijas Informācijas centrs: -3508,92 *euro*, 2. Nacionālo bruņoto spēku Nodrošinājuma pavēlniecības 1.reģionālais nodrošinājuma centrs: -618,12 *euro,* 3. Rīgas brīvostas pārvalde: -309,60 *euro,* 4. Bauskas novada dome: -298,08 *euro,* 5. Rīgas domes Finanšu departaments: -133,68 *euro,* 6. Liepājas speciālās ekonomiskās zonas pārvalde: -100,44 *euro,* 7. Nacionālo bruņoto spēku Nodrošinājuma pavēlniecības 2.reģionālais nodrošinājuma centrs: -49,68 *euro,* 8. Jelgavas pilsētas dome: -33,48 *euro,* 9. Latvijas Vides ģeoloģijas un meteoroloģijas centrs: -13,44 *euro.*   Piezīme: Aprēķinam izmantots 2015.gada decembra pakalpojuma apjoms.  Kopsavilkums: samazinoties tarifiem, samazinās valsts un pašvaldību budžeta iestāžu maksājumi. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumi stājās spēkā 2016.gada 1.jūlijā.  Līdz ar noteikumu projekta spēkā stāšanos jāatzīst par spēku zaudējušiem Ministru kabineta 2014.gada 1.jūlija noteikumus Nr.375 ”[Valsts akciju sabiedrības “Elektroniskie sakari” publisko maksas pakalpojumu cenrādis”](http://likumi.lv/doc.php?id=207282)  (Latvijas Vēstnesis, 2014, 133.nr.). |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekta atbilstība Eiropas Parlamenta un Padomes 2002.gada 7.marta Direktīvai [2002/20/EK](http://eur-lex.europa.eu/LexUriServ/LexUriServ.do?uri=CONSLEG:2002L0020:20091219:LV:HTML) par elektronisko komunikāciju tīklu un pakalpojumu atļaušanu (atļauju izsniegšanas direktīva) (turpmāk – Direktīva 2002/20/EK).  Noteikumu projekta pielikumā ietverto pakalpojumu izcenojumu atbilstība Direktīvas 2002/20/EK 12. panta 1. punkta prasībām ir nodrošināta tādējādi, ka  1) elektromagnētiskās saderības nodrošināšanas publisko maksas pakalpojumu izcenojumus pamatojošās izmaksas iekļauj tikai šo pakalpojumu sniegšanai un ar to sniegšanu saistītās izmaksas (attaisnotās izmaksas), konkrēti, izmaksas, kas rodas īstenojot Direktīvā 2002/20/EK minētajā spektra ”izmantošanas tiesību un īpašu pienākumu pārvaldē, kontrolē un ieviešanā, kas var iekļaut izmaksas starptautiskai sadarbībai, saskaņošanai un standartizēšanai, izpildes pārraudzībai un citai tirgus kontrolei, kā arī reglamentējošo darbu, kas saistīts ar sekundāro tiesību aktu un administratīvo lēmumu, tādu kā lēmumu par piekļuvi un savstarpēju savienojumu sagatavošanu un ieviešanu”.  2) nosacījumu, ka attiecīgie administratīvie maksājumi tiek uzlikti individuāliem uzņēmumiem objektīvā, caurskatāmā un samērīgā veidā, kas samazina papildu administratīvās izmaksas un saistītus maksājumus nodrošina tādējādi, ka izcenojumu pamatā ir unificēts attaisnoto izmaksu izvietojums frekvenču zonās, atbilstoši salīdzinošai pakalpojuma sniegšanai nepieciešamo darba un iekārtu izmantošanas izmaksu ietilpībai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula** | | | | |
| **Tiesību akta projekta atbilstība ES tiesību aktiem** | | | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. | Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu. |
| Norāda institūciju, kas ir atbildīga par šo saistību izpildi pilnībā. | Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Parlamenta un Padomes 2002.gada 7.marta Direktīvai [2002/20/EK](http://eur-lex.europa.eu/LexUriServ/LexUriServ.do?uri=CONSLEG:2002L0020:20091219:LV:HTML) par elektronisko komunikāciju tīklu un pakalpojumu atļaušanu (atļauju izsniegšanas direktīva). | | | | |
| Eiropas Parlamenta un Padomes 2002. gada 7. marta Direktīvas 2002/20/EK 12.panta 1.punkts | Noteikumu projekta pielikums. | | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | Nav attiecināms. | |
| Cita informācija | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Vides aizsardzības un reģionālās attīstības ministrija informēja sabiedrību par noteikumu projektu, ievietojot to Vides aizsardzības un reģionālās attīstības ministrijas interneta vietnes sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām pusēm izteikt viedokli un priekšlikumus. |
| 2. | Sabiedrības līdzdalība projekta izstrādē | VAS ES organizēja darba grupu noteikumu projekta izstrādei. Darba grupas sastāvā piedalījās VAS ES darbinieki, elektronisko sakaru nozares asociāciju (Latvijas Informācijas un komunikācijas tehnoloģijas asociācijas, Latvijas Interneta Asociācijas un Latvijas Telekomunikāciju Asociācijas) pārstāvji, kā arī Satiksmes ministrijas un Vides aizsardzības un reģionālās attīstības ministrijas deleģēts pārstāvis. Darba grupa savus lēmumus pieņēma, darba grupas locekļiem vienojoties. |
| 3. | Sabiedrības līdzdalības rezultāti | Elektronisko sakaru nozares asociācijas ir paudušas atbalstu noteikumu projekta virzībai. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts akciju sabiedrība ”Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.  Noteikumu projekts neietekmē iesaistīto institūciju funkcijas. |
| 3. | Cita informācija | Nav |

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

9.03.2016

A.Vāvere

67026936, [aija.vavere@varam.gov.lv](mailto:aija.vavere@varam.gov.lv)

K. Hohberga

67333034, [Katrina.Hohberga@vases.lv](mailto:Katrina.Hohberga@vases.lv);

M.Aleksandrovs

67333034, [Maris.Aleksandrovs@vases.lv](mailto:Maris.Aleksandrovs@vases.lv);